דודי בר דוד

דודי בר דוד (נולד ב-18 בספטמבר 1983), הוא זמר-יוצר, מוזיקאי, מלחין, פזמונאי ומפיק מוזיקלי ישראלי. נולד וגדל בלוד, בן להורים שעלו מגאורגיה בשנות ה-70. למד בתיכון אזורי רמלה-לוד ע"ש זאב ביסטריצקי במגמת ספרות ואמנות. במהלך התיכון הקים להקת רוק בשם "הממלכה של צ'רלי קייס". ב-2002 החל את לימודיו בבית הספר "רימון" במגמת הלחנה לקולנוע ולטלוויזיה ומוזיקת ג'אז בת זמננו. במסגרת לימודיו זכה פעמיים בפרס העיבוד המצטיין בשתי תחרויות "שירימון". בר דוד בוגר התכנית למנהיגות בתרבות יהודית -מחזור ז׳ של מכון מנדל למנהיגות ירושלים. בגיל 24 עבר בר דוד לתל אביב והחל לעבוד על אלבומו הראשון, "להישאר", בהפקתו המוזיקלית של ליאור ברוך. האלבום, שיצא ב-2011, כלל 12 שירים שכתב והלחין בר דוד. מתוך האלבום יצאו הסינגלים "ניו יורק", "אל תשתני" ו"מסכות". השיר "ניו יורק" נבחר לשיר המלווה את קמפיין הרשת של חברת האופנה הישראלית "קסטרו". השתתף בעונה התשיעית של תוכנית הטלוויזיה "כוכב נולד" ונכנס לנבחרת התוכנית. בשנת 2013 הוציא בר דוד עם הזמרת מאיה הרמן את הדואט "מישהו אחר". השיר הפך ללהיט גדול והגיע למקום הראשון במצעד השבועי של גלגלצ. באותה שנה הוציא בר דוד את הסינגל "גב אל גב" שזוכה להשמעות רבות ברדיו וברשתות השונות. באוגוסט של אותה השנה כתב והלחין ללירן דנינו את "יש לך את הכל". השיר הגיע למקומות הראשונים במצעדי הפזמונים השונים. בשנת 2016 כתב והלחין בר דוד שני שירים לאלבומה השני של יובל דיין: "לילותיי", שזכה במקום הראשון במצעד השבועי של גלגלצ, והשיר "תנגן". בהמשך השנה כתב והלחין את הלהיט "נורמלי" לזמר ניב דמירל, אשר הגיע גם הוא למקום הראשון במצעד השבועי של גלגלצ. באותה שנה שיתף פעולה עם הקומיקאי, השחקן והמוזיקאי אסי ישראלוף וכתב עימו את הטקסטים לפרויקט "דניאלוף" ממנו יצאו השירים: "אל תלכי לי", "אושר" ו"אפרים". באותה שנה גם שיתף פעולה עם מירי מסיקה, כאשר כתב והלחין עבורה את השירים "תשים תשים" ו"חייאתי", מתוך אלבומה "אלוהי הדברים הקטנים" והתארח בהופעותיה. ב-2017 שיתף פעולה עם הפזמונאית צרויה להב וביחד כתבו לריטה את "התחלת הבוקר", מתוך אלבומה של ריטה, "ניסים שקופים". להב ובר דוד יצרו גם את השיר "נגן" לדנה ברגר, שיצא באלבומה "ימים צפופים". הלחין לאלבום את השירים "ימים צפופים" ו"קומי לכי". בהמשך אותה שנה הלחין וביצע את השיר "צבעים" שנכתב על ידי אבירם שאול, אחיו של החייל הנעדר אורון שאול. שירים נוספים שכתב והלחין באותה השנה הם "אחת כמוך", לאיזי, ו"ככה אנשים", לאביאור מלסה. באותה שנה הופיע בר דוד לראשונה בפסטיבל הפסנתר וארח את מירי מסיקה בהופעתו. ב-2018 כתב והלחין יחד עם אליעד נחום ובניה ברבי את "מישהו איתי כאן", שמבצע ברבי. בינואר 2019 יצא אלבומו השני "דודי בר דוד", וכלל את הסינגלים "השיר שלך", "כל החלומות תפוסים", "עוד לא למדנו כלום", הדואט "My Love" דואט עם רוני דלומי וסינגל הבכורה "מישהו אחר", דואט עם מאיה הרמן. ביולי שימש בר דוד כחלק מהוועדה האמנותית השופטת של תוכנית הטלוויזיה ״בית ספר למוזיקה״ - קשת 12. בספטמבר לקח חלק ביצירת השיר: ״מתחילים מחדש״ של קבוצת ״ותן חלקנו״ אותו הוא גם ביצע לצד אמנים רבים. במהלך השנה שיתף פעולה עם הפזמונאי אבי אוחיון, שילוב שהוליד את השירים "עושה עם העיניים" לאייל גולן, "NYC" לאיתי לוי, "כל הערב" לקובי פרץ ו"לילה בסיני" למשה פרץ. ביוני 2020 כתב בר דוד את מילותיהם של הסינגלים "אהבה זה לא מספיק" של הזמר נועם בנאי ואת השיר "עד שתגדל" של שירי מימון. בספטמבר חידש את הניגון: ״ואפילו בהסתרה״ עם האחים עילאי וניתאי צרפתי, הוציא סינגל ראשון מאלבום חדש "קרוב אלי" והלחין את השיר "תשמח" של עומר אדם למילים של אליה רוסיליו. לקראת יום הזיכרון כתב והלחין לים רפאלי את השיר "בית הספר הישן". בשנה זו השתתף בקמפיין לשיווק פרויקט הנדל"ן "תיאודור" בתל אביב-יפו. ב-2021 הוציא שני סינגלים חדשים - "מה עכשיו" ו"רוצה מסיבות". בפברואר יצאו השירים "השתגעתי בגללך" שכתב לעומר אדם יחד עם אליה רוסיליו ו"כולם מדברים עליי" שכתב יחד עם אבי אוחיון לשלומי סרנגה. בהמשך השנה כתב לעומר אדם יחד עם ג'וני גולדשטיין וצליל קליפי את השיר "פרצופים". יצר ליואב יצחק (זמר) את השיר "כל הסליחות שלי", כתב והלחין יחד עם אבי אוחיון את השיר "נושמת אותך" לדודו אהרון. באותה שנה הוא כתב והלחין שיר "הגשם הראשון" לאבי אבורומי. ביולי 2023 יצא הסינגל: ״זה כל היופי״ אותו כתב והלחין עם נוי אלוש ואורן עמנואל, בספטמבר לקראת סיבוב הופעות חדש: השתחרר הדואט: ״רק אהבה״ עם הזמר החרדי חיים ישראל. כמו כן כתב והלחין את הדואט ״מילה טובה״ לעדן בן זקן ורמי קליינשטיין לקמפיין מיוחד שהוקם ע״י עמוד האינסטגרם: ״ישראל בידור״. באותה שנה כתב, הלחין והפיק מוזיקלית לכוכב הרשת: משה כורסיה את השיר: ״הגיע זמן להתעורר״. בתחילת 2024 כתב והלחין את השיר ״לפעמים״ לזמר איתי לוי שיר שהוביל קמפיין "דואגים למטפלים“ של חברת ״טבע״ להעלאת המודעות כחפי מי שמטפל בבן משפחה חולה. וכמו כן כתב והלחין עם הצמד גיא ויהל את הסינגל ״בית נורמלי״. במהלך 2024 עובד בר דוד על אלבומו השלישי בניהולו האומנותי של לואי להב ובהפקתו המוזיקלית של תמיר מוסקט. בר דוד נשוי למאפרת הסטייליסטית דניאל (דניאלה) בר דוד (בית-און) ואב לבן ובת..מתגורר בתל אביב אתר האינטרנט הרשמי של דודי בר דוד דודי בר דוד, ברשת החברתית פייסבוק דודי בר דוד, ברשת החברתית אינסטגרם דודי בר דוד, סרטונים בערוץ היוטיוב דודי בר דוד, באתר "אידיבי", מאגר הידע העברי לקולנוע ישראלי ועולמי דודי בר דוד, באתר שירונט דודי בר דוד, באתר ספוטיפיי דודי בר דוד, דף שער בספרייה הלאומית יעקב בר-און, ‏המוזיקאי שכתב שירים לאייל גולן וריטה עובר בעצמו לקדמת הבמה, באתר מעריב אונליין, 28 בינואר 2021 ליאור אוחנה, מנגן ושר, באתר "ידיעות אחרונות", 25 באוגוסט 2021 קשת ברגסון, ‏דודי בר דוד באולפן:"אני כבר לא אדם חילוני כמו שאנשים חושבים", באתר "סרוגים", 18 ביולי 2022 בינואר 2021/Article-14cb447fdd24771027.htm תמיד מחכה לטוב: דודי בר דוד - מה עכשיו, באתר ‏מאקו‏ דודי בר דוד ומאיה הרמן - מישהו אחר (הקליפ הרשמי), סרטון בערוץ "Dudi Bar David - דודי בר דוד", באתר יוטיוב (אורך: 03:53) דודי בר דוד - ״גב אל גב״ - הקליפ הרישמי, סרטון בערוץ "Dudi Bar David - דודי בר דוד", באתר יוטיוב (אורך: 03:24) דודי בר דוד, באתר ספוטיפיי מערכת mako מוזיקה, ‏תמיד מחכה לטוב: דודי בר דוד - מה עכשיו, באתר ‏מאקו‏, 28 בינואר 2021 "רק אהבה": הדואט של דודי בר דוד וחיים ישראל | האזינו, באתר "סרוגים", 29 בספטמבר 2022 יעקב בר-און, ‏המוזיקאי שכתב שירים לאייל גולן וריטה עובר בעצמו לקדמת הבמה, באתר מעריב אונליין, 28 בינואר 2021 יובל אראל‏, המוזיקאי דודי בר דוד פתח את השנה בחתונה, בבלוג של יובל אראל, מגזין מוזיקה ותרבות, 1 בינואר 2021 מערכת את, דודי בר דוד: "בשנת ההורות הראשונה הייתי בשוק טוטאלי, לא הבנתי מה עושים", באתר "את", 12 ביולי 2022